《虞仲通判以溪声名轩约同赋》
宋代·李弥逊

山根出泉泻鸣玉，上有苍崖擎佛屋。
无风水石自撞触，不尽潮佛发寒谷。
宰官不是云间陆，旧识南泉生处熟。
当轩大榜与名目，平地重翻偃溪曲。
曲中时转三妙语，一一声佛谈佛祖。
喧豗噫视十方鼓，万壑风雷送烟雨。
此声不属闻中取，六鉴相攘竟谁主。
后来纷纷何足数，五乳峰头曾赚举。
山翁有耳百不闻，团蒲曲几穷朝昏。
何时沿溪掬寒绿，扫叶煎茶睡初足。

作者简介：李弥逊（1085～1153）字似之，号筠西翁、筠溪居士、普现居士等，吴县（今江苏苏州）人。大观三年（1109）进士。高宗朝，试中书舍人，再试户部侍郎，以反对议和忤秦桧，乞归田。晚年隐连江（今属福建）西山。所作词多抒写乱世时的感慨，风格豪放，有《筠溪乐府》，存词80余首。